মোৰাঝাৰঃ সাংসদ তথা ইউ ডি এফৰ সভাপতি বদৰুদ্দিন আজমলৰ বিধায়ক পুত্ৰ আব্দুৰ ৰহিম আজমলৰ বিৰুদ্ধে আজি সমষ্টিৰ ৰাইজে প্ৰতিবাদ সাব্যস্ত কৰে৷ হোজাই জিলাৰ মোৰাঝাৰত পথত ভূঁই ৰুই প্ৰতিবাদ সাব্যস্ত কৰে ৰাইজে৷ এটি জৰাজীৰ্ণ পথ মেৰামতিৰ দাবীত হোজাই জিলাৰ যমুনামুখ সমষ্টিৰ অকচেক পথাৰ গাঁও পঞ্চায়তৰ ৰাইজে ৰোহিনী পথাৰ-দীঘলজাৰ পথ মেৰামতিৰ দাবীত হাতে হাতে প্লেকাৰ্ড, ফেষ্টুন লৈ প্ৰতিবাদ সাব্যস্ত কৰে৷ প্ৰায় ৪ কিঃ মিঃ পথ নিৰ্মাণৰ দাবীত আজি দিনৰ ১০ বজাত পথটোৰ বোকাত ভূঁই ৰুই প্ৰতিবাদ সাব্যস্ত কৰে ৰাইজে৷ নেৰানেপেৰা বৰষুণৰ মাজতে পঞ্চায়তৰ দালাল ৰাজ বন্ধ কৰা, সচিব বদলি কৰা, পথটো নিৰ্মাণ কৰা আদি শ্ল'গানেৰ উত্তাল পৰিস্থিতিৰ সৃষ্টি কৰে।
বিধায়ক আজমলৰ সমষ্টিত পথত ভূঁই ৰুই প্ৰতিবাদ